Зеленский Жоғарғы раданы таратып, сайлауды 21 шілдеге белгіледі
"Зеленский Жоғарғы раданы таратып, сайлауды 21 шілдеге белгіледі" | "https://abai.kz/post/91240"
TITLE: Зеленский Жоғарғы раданы таратып, сайлауды 21 шілдеге белгіледі
URL: https://abai.kz/post/91240
META: "Зеленский Жоғарғы раданы таратып, сайлауды 21 шілдеге белгіледі" | "https://abai.kz/post/91240"
DATE: 22.05.2019
AUTHOR(s): Abai.kz
TOTAL WORDS: 121
TEXT: Украинада Жоғарғы радаға кезектен тыс сайлау 21 шілдеге белгіленді. Осындай жарлыққа ел президенті Владимир Зеленский қол қойды. Құжат президенттің ресми сайтында жарияланды. Дүйсенбі күні инаугурацияда сөйлеген сөзінде Зеленский парламентті тарататынын айтып, үкімет отставкаға кетуі тиіс деп мәлімдеген. Кейін Жоғарғы раданы таратуының себебін - халықтың депутаттарға деген сенімінің жоқтығымен түсіндірді. 21 мамырда Зеленский парламент фракцияларының жетекшілерімен кездесіп, парламентті тарату мәселесін көтерген. Фракцияның бірі президенттің бұл шешіміне қарсы болған. Украина әлеуметтік зерттеулер институтының жүргізген сауалнамасына сәйкес, егер сайлау өткен жексенбіде өтетін болса, төрт партия беспроценттік межеден өтетін еді. Зеленскийдің жаңадан құрылған "Халық қызметшісі" партиясы 29,5 процент, "Өмір үшін" оппозициялық платформасы – 8,1 процент, Петр Порошенконың "Ниеттестік" блогы – 7,8 процент, Юлия Тимошенокның "Батькивщина" партиясы 6,7 процент алушы еді делінген әлеуметтік сауалнама қорытындысында. Abai.kz
